b'\n_START_ARTICLE_\nBitka pri El Alameinu\n_START_SECTION_\nOzadje\n_START_PARAGRAPH_\nPrva polovica leta 1942 je bila v znamenju nem\xc5\xa1kih uspehov. Z operacijami je v severni Afriki pri\xc4\x8del Afrika Korps, ki je konec 1941 izgubil vso Cirenajko. Erwin Rommel je svoje \xc4\x8dete na novo opremil in 21. januarja 1942 za\xc4\x8del ofenzivo. V tem \xc4\x8dasu je pri\xc5\xa1lo do hudih nasprotij med nem\xc5\xa1kim in italijanskim poveljstvom: slednje ni hotelo sodelovati v nadaljnjih bitkah, dokler ne bi bil zavzet britanski otok Malta, do zavzema katerega ni nikoli pri\xc5\xa1lo. Nazadnje je Rommel osvojil Tobruk, bil dan kasneje na libijsko-egiptovski meji in napredoval proti Sue\xc5\xa1kemu kanalu, dokler ni 30. junija naletel na britansko zaporo, ki je bila zanj nepremagljiva. Obe armadi sta iz\xc4\x8drpali svoje materialne rezerve, zato se je v zadnjih mesecih boja te\xc5\xbei\xc5\xa1\xc4\x8de preselilo na morje, kjer so Britanci s precej uspeha napadali italijansko-nem\xc5\xa1ke konvoje. 23. oktobra je Montgomery za\xc4\x8del bitko pri El Alameinu. Na razpolago je imel 230.000 mo\xc5\xbe in 1440 tankov, Rommel pa 80.000 vojakov in 540 tankov. Prve dni je Montgomery izgubil 600 tankov, a v naslednjih dneh je dobesedno zmlel nasprotnika. Nemci so se \xc5\xa1e naprej borili, vendar so Britanci prodrli in ujeli 10.000 Nemcev in 20.000 Italijanov, kljub temu pa je Rommel ve\xc4\x8dji del sil re\xc5\xa1il z umikom._NEWLINE_Ameri\xc4\x8dani so poslali prek morja 35.000 vojakov, Britanci 49.000 vojakov. \xc5\xa0lo je za velikansko izkrcavanje, ki pa ga Nemci kljub budnosti niso opazili. To izkrcavanje je bilo po zasnovi precej\xc5\xa1na zme\xc5\xa1njava. V za\xc4\x8detku se je izkrcalo na zares strate\xc5\xa1kih krajih komaj 10.000 vojakov. Zato je bilo zelo pomembno, kako se bo dr\xc5\xbealo 120.000 vojakov v severni Afriki in mo\xc4\x8dna francoska mornarica. Izkrcane zavezni\xc5\xa1ke armade so bile slabo izurjene, neokretne, slabo vodene in njihove operacije so bile, kakor je takrat dejal poveljnik Eisenhower,\xc2\xa0\xc2\xbbv nasprotju z vsemi operacijami in preskrbovalnimi metodami iz u\xc4\x8dbenikov in jih bodo v celoti obsojali vsi razredi vojnih akademij naslednjih 25 let\xc2\xab. Tako se je tudi na afri\xc5\xa1ki celini leto 1942 kon\xc4\x8dalo z nem\xc5\xa1kim porazom, vendar hkrati z obupnimi napori nadaljevati vojno, ki je ni bilo ve\xc4\x8d mogo\xc4\x8de dobiti.'